Ńdɔ bɔ́n bəprofɛ́d bə́ ngádzó ai Elizé nâ: “Bəbə́gə̄ é vóm bī tɔ̄á ai wa ví ó nə̄ bía eyə́gan ábɔ̄d. 2Dzǒge bǐ kə̄ á Yórdan, mod ósə yǎ ábə̄ bíā á nɔŋ mvi, nə́ bǐ kom vóm yā átɔbɔ étē.” Ńdɔ a ngáyalan nâ: “Kəlán.” 3Ńdɔ m̀bɔ́g yǎ ábə̄ bɔ́ á ngādzó nâ: “Zǎg tə̄ kə̄ lə́dē bītúgā bíe.” Ǹdɔ a ngáyalan nâ: “Makə.” Ńdɔ a ngákə ai bɔ́. Á kwí bə́ ngákwí á Yórdan, bə́ ngabai bilé. 5Hədá, éyɔŋ m̀bɔ́g ā baigi ǹkɔ̌g nā, ńdɔ̄ ǹsɔ́ óvón ó ngáku nyé á mə̄ndím; ǎ ngayón nyé nâ: “Ǎ māńtí, wá bə̄ ma ovón ndóŋ.” 6Hədá, ńdɔ mod Zambá á ngāsílī nyé nâ: “Éyə̄ ó kū vé ?” Éyɔŋ a ngálə́dē nyé vóm tē, ńdɔ a ngátsíg ńtūm, ńdɔ a ngáwoa wá vālá, ńdɔ a ngábɔ̄ nâ ekie é yəŋ á mə̄ndím á yób.[1]